হামবুর্গ কেন্দ্রীয় স্টেশন

হামবুর্গ হ্যাপ্টাবানহফ (সংক্ষেপে Hamburg Hbf), অথবা ইংরেজিতে হামবুর্গ কেন্দ্রীয় রেলওয়ে স্টেশন, হলো জার্মানির হামবুর্গ শহরের প্রধান রেলওয়ে স্টেশন। চারটি পৃথক টার্মিনাল স্টেশনের স্থলাভিষিক্ত হিসেবে ১৯০৬ সালে এটি চালু করা হয়; বর্তমানে হামবুর্গ হ্যাপ্টাবানহফ স্টেশনটি DB InfraGO AG দ্বারা পরিচালিত হয়। প্রতিদিন গড়ে ৫,৫০,০০০ যাত্রী যাতায়াত করার সুবাদে এটি জার্মানির ব্যস্ততম রেলওয়ে স্টেশন এবং প্যারিসের গ্যার দ্যু নর্দের (Gare du Nord) পর ইউরোপের দ্বিতীয় ব্যস্ততম স্টেশন। জার্মান রেলওয়ে এটিকে একটি ১ম শ্রেণীর রেল স্টেশন হিসেবে শ্রেণীবদ্ধ করেছে। এই স্টেশনটি একটি 'থ্রু স্টেশন' (through station) এবং এতে 'আইল্যান্ড প্ল্যাটফর্ম' রয়েছে; এটি জার্মানির অন্যতম প্রধান একটি পরিবহন কেন্দ্র, যা দূরপাল্লার 'ইন্টারসিটি এক্সপ্রেস' রুটগুলোকে শহরের 'ইউ-বান' (U-Bahn) এবং 'এস-বান' (S-Bahn) দ্রুতগামী পরিবহন নেটওয়ার্কের সাথে সংযুক্ত করে। এটি হামবুর্গের কেন্দ্রস্থলে 'হামবুর্গ-মিটে' (Hamburg-Mitte) বরোতে অবস্থিত। স্টেশন ভবনের উত্তর দিকে 'ওয়ান্ডেলহালে' (Wandelhalle) নামক একটি শপিং সেন্টার অবস্থিত। ইতিহাস তথ্যসূত্র